Okresná prokuratúra Bratislava IV 
Saratovská 1/A, 844 61 Bratislava 4 	

Sp. zn. : 2 Pv 672/12/1104	Bratislava IV, 28.9.2014
EEČ : 2-11-98-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov

Rozhodol: 	prokurátor Okresnej prokuratúry Bratislava IV
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry XXXXX IV zo dňa 4.1.2013, spisová značka 2 Pv 672/12/1104, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinený v presne nezistenom období od 08.07.2011 do 30.04.2012 na XXXXX XXXXX v Bratislave z priestorov spoločnosti XXXXX odcudzil 3 ks reproduktorov zn. XXXXX v hodnote spolu 292,74,- € a 2 ks reproduktorov zn. XXXXX v hodnote spolu 428,40,- € takým spôsobom, že ich vybral z regálu v areáli spoločnosti, vložil si ich do ruksaku a v tomto ich vyniesol z areálu spoločnosti, čím spoločnosti XXXXX so sídlom XXXXX, XXXXX, IČO: XXXXX spôsobil škodu v celkovej výške 721,14,- €.

Uznesením prokurátora Okresnej prokuratúry Bratislava IV zo dňa 4.1.2013, spisová značka 2 Pv 672/12/1104, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
16 mesiacov
Odôvodnenie:
Prokurátorka Okresnej prokuratúry Bratislava IV uznesením sp. zn. 2Pv 672/12/1104 zo dňa 04.01.201, právoplatným 19.01.2013 podľa § 216 ods. 1 Tr. poriadku podmienečne zastavila trestné stíhanie vedené proti obv. XXXXX pre trestný čin - prečin krádeže podľa § 212 ods. 1 Trestného zákona.
Uvedeným uznesením podľa § 216 ods. 2 Tr. poriadku obvinenému určila skúšobnú dobu podmienečného zastavenia trestného stíhania, ktorá obvinenému začala plynúť právoplatnosťou uznesenia o podmienečnom zastavení trestného stíhania. Skúšobná doba teda obvinenému plynula od 19.01.2013 do 19.05.2014. 
Uvedeným uznesením bolo obvinenému podľa § 216 ods. 3 Tr. por. uložené, aby počas plynutia skúšobnej doby podmienečného zastavenia trestného stíhania uhradil poškodenej spoločnosti XXXXX, so sídlom XXXXX, XXXXX škodu vo výške 721,44 €.
Po uplynutí skúšobnej doby podmienečného zastavenia trestného stíhania bolo zistené, že obvinený počas plynutia skúšobnej doby nespáchal trestný čin, nie je proti nemu ani vedené trestné stíhanie pre trestný čin spáchaný počas plynutia skúšobnej doby, nespáchal ani priestupok. Šetrením vykonaným zo strany Obvodného oddelenia PZ Malacky sa nepodarilo zistiť miesto súčasného pobytu obvineného. Na adrese XXXXX č. XXXXX XXXXX, ktorú uviedol ako adresu na doručovanie písomností neboli zistené žiadne poznatky o tom, že by mal bývať na uvedenej adrese. 
Z vyjadrenia poškodenej spoločnosti a poškodenou spoločnosťou predložených dokladov bolo zistené, že obvinený v období od 08.01.2013 do 17.04.2014 uhradil poškodenej spoločnosti 661,14 €. Obvinenému teda zostáva  zaplatiť sumu 60 €. 
Z vyššie uvedeného vyplýva, že obvinený počas plynutia skúšobnej doby viedol riadny život a prevažnú časť spôsobenej škody nahradil. Pri rozhodovaní o osvedčení sa obvineného je potrebné brať do úvahy komplexne spávanie sa obvineného a pri komplexnom vyhodnotení spôsobu života  obvineného je dôvodné rozhodnúť o osvedčení sa obvineného v skúšobnej dobe podmienečného zastavenia trestného stíhania aj napriek tomu, že neuhradil časť spôsobenej škody, ak jej prevažnú časť uhradil. 
S poukazom na vyššie uvedené som rozhodol tak, ako je uvedené vo výrokovej časti tohto uznesenia. 
Právoplatnosťou uznesenie o tom, že sa obvinený osvedčil v zmysle § 217 ods. 4 Tr. por. nastávajú účinky zastavenia trestného stíhania podľa § 9 ods. 1 písm. e/ Tr. por. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Remig Kubička
prokurátor